**ПРОЕКТ!**

**ДОГОВОР № ROBG-456…………… / ………………. 2020 г.**

**за възлагане на обществена поръчка за доставка**

**За Обособена позиция** 2……………[*номер и наименование на обособената позиция]*

Днес, [*дата на сключване на договора във формат дд.мм.гггг*], в град Добрич, между:

**ОБЩИНА ДОБРИЧКА**,

с адрес: град ДОБРИЧ, ул. „Независимост“ № 20, БУЛСТАТ 000852188 и номер по ЗДДС – BG000852188, представлявана от Румяна Димитрова Иванова заместник кмет на Общината, по предоставени правомощия със заповед № 1279/02.12.2019 г.на кмета на Община Добричка, наричан за краткост **ВЪЗЛОЖИТЕЛ**, от една страна

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и* *адрес на управление на изпълнителя*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „Страните“, а всеки от тях поотделно „Страна“)

**на основание** чл. 183 при условията на чл. 112 от Закона за обществените поръчки („**ЗОП**“) и и *[посочват се наименование, номер и дата на акта на възложителя за избор на изпълнител]* на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка и монтаж на обзавеждане за НЧ „Нов живот - 1941“ с.Черна, НЧ „Светлина – 1940“ с.Ловчанци и за офис, находящ се в сградата на община Добричка по проект ROBG-456 „Хършова-Добричка, заедно по красивия път на устойчивото развитие, чрез трансгранична култура“ - Обособена позиция …… - ………………………..……… *[посочва се номера на ОП и наименованието],*

се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да достави, монтира и прехвърли собствеността на ВЪЗЛОЖИТЕЛЯ на фиксираните столове за зрителните зали, предназначени за обекти: НЧ „Нов живот-1941“ в село Черна (обект № 1)**,** НЧ „Светлина – 1940“ с.Ловчанци (обект № 2), съгласно Техническата спецификация на ВЪЗЛОЖИТЕЛЯ и детайлно описано в Предложението за изпълнение на поръчката и Ценовото предложение на ИЗПЪЛНИТЕЛЯ, неразделна част от този договор срещу задължението на ВЪЗЛОЖИТЕЛЯ да приеме и да заплати договорената цена съгласно условията, посочени по – долу.

(2) В обхвата на дейностите, предмет на възлагане с настоящия договор се включва изпълнението на доставка и монтаж на фиксирани столове за зрителните зали за двата обекта, в подходяща транспортна опаковка, която гарантира запазването на целостта и функционалността на изделията при транспорт, товаро-разтоварни дейности, съхранение и гаранционно обслужване на доставеното обзавеждане. Обзавеждането се монтира в съответните помещения, съгласувано с Възложителя.

(3) Изпълнителят се задължава да изпълни дейностите по ал.1 и ал.2 в съответствие с изискванията на Техническата спецификация на ВЪЗЛОЖИТЕЛЯ, Предложението за изпълнение на поръчката и Ценовото предложение на ИЗПЪЛНИТЕЛЯ, които са неразделна част от настоящия Договор, в сроковете по настоящия Договор.

**Чл. 2.** Изпълнението на дейностите по доставка и монтаж на обзавеждането на двата обекта се възлага в рамките на проект **ROBG-456„Хършова-Добричка, заедно по красивия път на устойчивото развитие, чрез трансгранична култура“, финансиран по Програма за трансгранично сътрудничество Interreg V-A Румъния-България 2014-2020 г."**

**II. ЦЕНА, РЕД И СРОКОВЕ НА ПЛАЩАНЕ**

**Чл. 3.** **(1)** За изпълнението на предмета на договора ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер на **…… (словом) лв. без включен ДДС и …. (словом) лв. с включен ДДС** (наричана по-нататък „Цената“ или „Стойността на Договора“) съгласно Ценовото му предложение, неразделна част от настоящия договор и формирана от стойността на обзавеждането, както и от цената за изпълнението на комплекса от дейности по доставката, транспортирането и монтажа на обзавеждането:

1.1.За обект № 1 Народно читалище „Нов живот – 1941“ с.Черна обзавеждане на стойност - ………….**(словом) лв. без включен ДДС и …. (словом) лв. с включен ДДС;**

1.2.За обект № 2 Народно читалище „Светлина – 1940“ с.Ловчанци обзавеждане на стойност - ………….**(словом) лв. без включен ДДС и …. (словом) лв. с включен ДДС;**

**(2)** Посочената цена е крайна и включва всички разходи и възнаграждения на ИЗПЪЛНИТЕЛЯ за изпълнение на предмета на настоящия договор, като но не само: разходите за транспортиране и доставка до мястото за доставка, включително опаковане, товарене, транспорт, разопаковане, разтоварване, монтаж; доставка на съответната техническа и сервизна документация; за неговите подизпълнители[(*ако е приложимо*)]; всички разходи за извършване на гаранционно обслужване в срока на гаранцията (за труд, резервни части и консумативи); разходи за отстраняване за сметка на и от ИЗПЪЛНИТЕЛЯ на всички технически неизправности, възникнали не по вина на ВЪЗЛОЖИТЕЛЯ и покрити от гаранционните условия и гаранционната отговорност на ИЗПЪЛНИТЕЛЯ.

(3) Дължимата крайна цена по настоящия договор е получена след остойностяване на приложената количествено-стойностна сметка за видовете обзавеждане, с включени всички начисления към единичните цени.

(4) Не подлежат на промяна за целия период на изпълнение на договора посочените единични цени в приложената към Ценовото предложение количествено-стойностната сметка, неразделна част от настоящия договор.

**Чл. 4. (1) П**лащането по този договор се извършват в лева чрез банков превод по следната банкова сметка на **ИЗПЪЛНИТЕЛЯ:**

Банка: …………………………….

BIC: …………………………….

IBAN: …………………………….

**(2)** **Изпълнителят** е длъжен да уведомява писмено **Възложителя** за всички последващи промени по ал. 1 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, се счита, че плащанията са надлежно извършени.

**Чл. 5. ВЪЗЛОЖИТЕЛЯТ** плаща на **ИЗПЪЛНИТЕЛЯ** в срок до 15 (петнадесет) работни дни, считано от датата на приемане изпълнението на възложените с възлагателно писмо от **ВЪЗЛОЖИТЕЛЯ** доставки и монтажи.

**Чл. 6.(1) П**лащането по този договор се извършва въз основа на следните документи:

а) Приемо-предавателен протокол за доставка и монтаж на обзавеждането, подписан в два екземпляра, удостоверяващ извършената дейност от предмета на обществената поръчка и подробно описани всички стоки, от които се състои обзавеждането – количества и цена.

б) сертификати на съответния вид оборудване, конкретно посочени в техническата спецификация

в) Оригинална фактура, издадена от Изпълнителя, в съответствие с изискванията на Закона за счетоводството, с посочени:

*- Номер и дата на сключване на договора и текст: „Разходът е по проект ROBG - 456 „Хършова-Добричка, заедно по красивия път на устойчивото развитие, чрез трансгранична култура“, финансиран по Програма за трансгранично сътрудничество Interreg V-A Румъния-България 2014-2020 г.*

**Чл. 7.** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности, като в случай на несъответствия на доставеното обзавеждане за всеки обект с Техническата спецификация по настоящата поръчка и/или предложението на ИЗПЪЛНИТЕЛЯ, съответното плащане се извършва в срок до 10 (десет) работни дни след отстраняване на несъответствията или дефекта, или замяната на некачественото обзавеждане с ново. Отстраняването на недостатъците са за сметка на ИЗПЪЛНИТЕЛЯ.

**ІII. СРОК НА ДОГОВОРА И МЯСТО НА ИЗПЪЛНЕНИЕТО МУ**

**Чл. 8.** Договорът влиза в сила от датата на регистрирането му в деловодната система на **ВЪЗЛОЖИТЕЛЯ,** която се поставя на всички екземпляри на договора и е със срок на действие до изпълнение на всички поети задължения по договора.

**Чл. 9.** **(1)** Срокът за изпълнение на възложените дейности, предмет на настоящия договор е ……….. (словом) календарни дни, съгласно офертата на ИЗПЪЛНИТЕЛЯ, считано от датата на изпратено от Възложителя до Изпълнителя възлагателно писмо, по електронен път за извършване на конкретните дейности, предмет на възлагане.

(2) Гаранционния срок на обзавеждането е ………………………., считано от датата на подписания окончателен приемо-предавателен протокол.

(3) Изпълнителят е длъжен да извършва гаранционното обслужване на доставеното обзавеждане, в рамките на гаранционния срок по ал.2

**Чл. 10.** Място на изпълнение на доставката и монтажа по договора е: Народно читалище „Нов живот-1941“ в село Черна, Народно читалище „Светлина – 1940“ с.Ловчанци и офис на проект ROВG 456, находящ се в гр. Добрич, ул. „Независимост“ № 20, административна сграда на община Добричка.

**IV.УСЛОВИЯ НА ДОСТАВКАТА**

Чл.11. Изпълнителят се задължава да достави до мястото на доставка и в съответния срок на доставката, съответно да прехвърли собствеността и предаде на ВЪЗЛОЖИТЕЛЯ обзавеждането, предмет на доставката, отговарящо на техническите стандарти и изисквания и окомплектована с инструкция за експлоатация на български език, сертификати, разрешения и инструкции и препоръки за съхранение и експлоатация, както и с други документи и аксесоари, изискващи се съгласно Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ.

Чл.12. **(1)** ИЗПЪЛНИТЕЛЯТ предава обзавеждането, предмет на възлагане на упълномощен/и представител/и на ВЪЗЛОЖИТЕЛЯ. За съответствието на доставеното обзавеждане и приемането му по вид, количество, компоненти, окомплектовка се подписва приемо-предавателен протокол от Страните или техни упълномощени представители, след проверка за: отсъствие на **„Несъответствия“** (недостатъци, дефекти, повреди, липси и/или несъответствие на доставеното обзавеждане и/или придружаващата я документация и аксесоари с изискванията на настоящия Договор, както и с техническите характеристики и с изискванията, представени в Техническото предложение на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ), наличие на окомплектовка на доставката и представяне на документите, изискващи се съгласно чл.12.

(2) Изпълнителят уведомява ВЪЗЛОЖИТЕЛЯ писмено в срок от 3 (три) дни предварително за конкретните дати и час, на които ще се извърши доставката. При предаването на обзавеждането, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да я прегледа за явни Несъответствия, като същото не може да надвишава 10 (десет) дни.

Чл.13.(1) При констатиране на явни Несъответствия, ВЪЗЛОЖИТЕЛЯТ има право да откаже да подпише Приемо-предавателен протокол за доставка и монтаж на обзавеждането. В тези случаи, Страните подписват констативен протокол, в който се описват констатираните Несъответствия, и се посочва срокът, в който същите ще бъдат отстранени. След отстраняване на Несъответствията, Страните подписват двустранен Приемо-предавателен протокол за доставка и монтаж на обзавеждането. В случай, че Несъответствията са съществени и не бъдат отстранени в рамките на дадения от ВЪЗЛОЖИТЕЛЯ срок, или при забавяне на доставката на обзавеждането с повече от …………. дни, ВъЗЛОЖИТЕЛЯТ има право да прекрати договора.

(2) Подписването на приемо-предавателния протокол без забележки има силата на приемане на доставката и монтажа от страна на ВЪЗЛОЖИТЕЛЯ, освен в случаите на „скрити Несъответствия“, които не могат да бъдат установени при обикновения преглед на обзавеждането. Приемането на доставката и монтажа на обзавеждането с Приемо-предавателния протокол няма отношение към установените в последствие в гаранционния срок Несъответствия.

(3) ВЪЗЛОЖИТЕЛЯТ се задължава да уведоми писмено ИЗПЪЛНИТЕЛЯ за всички скрити Несъответствия, които не е могъл да узнае при приемането на доставката и монтажа в срок до ………… дни от узнаването им, но не по-късно от изтичане на гаранционния срок.

(4) При наличие на явни Несъответствия, посочени в констативния протокол по ал.1 и/или при наличие на скрити Несъответствия, констатирани от ВЪЗЛОЖИТЕЛЯ и съобщени на ИЗПЪЛНИТЕЛЯ по ал.3, ИЗПЪЛНИТЕЛЯТ заменя доставеното обзавеждане или съответния компонент със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по ал.3, който не може да бъде по-дълъг от ……. дни.

(5) В случаите на Несъответствия посочени в констативния протокол по ал.1, ВЪЗЛОЖИТЕЛЯТ не дължи заплащане на цената по чл.3, преди отстраняването им и изпълненията на останалите условия за плащане, предвидени в Договора.

(6) ВЪЗЛОЖИТЕЛЯТ има право да откаже да подпише приемо-предавателен протокол до окончателната доставка и монтаж на обзавеждането, в степен позволяваща незабавната му и безпрепятствена употреба.

(7) За удостоверяване на монтажа на цялостното обзавеждане се подписва Окончателен приемо-предавателен протокол за доставка и монтаж на обзавеждането от Страните или техни упълномощени представители, след проверка за изпълнението на дейностите, свързани с предмета на договора.

Чл.14. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя по реда и при условията на настоящия Договор, приложими към ИЗПЪЛНИТЕЛЯ.

**Чл.15.** (1) Собствеността и риска от случайно повреждане или погиване на обзавеждането предмет на доставката преминава от ИЗПЪЛНИТЕЛЯ върху ВЪЗЛОЖИТЕЛЯ от датата на подписване на Приемо-предавателния протокол за доставка и монтаж на обзавеждането.

(2) ИЗПЪЛНИТЕЛЯТ е изпълнил задълженията си по този договор с извършването на доставката и монтажа на обзавеждането в обектите на ВЪЗЛОЖИТЕЛЯ, което обстоятелство се отразява в приемо-предавателния протокол по чл.13, ал.2 подписани от представители на двете страни.

(3) Обзавеждането, предмет на възлагане, следва да бъде доставено в подходяща опаковка, която да го предпазва от повреди по време на транспортирането, както и да обезпечава безаварийното му натоварване, разтоварване и монтаж.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 16.** Изброяването на конкретни права и задължения на страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

**Права и задължения на ИЗПЪЛНИТЕЛЯ**

**Чл.17. ИЗПЪЛНИТЕЛЯТ** се задължава:

(1) Да достави, монтира и прехвърли собствеността на ВЪЗЛОЖИТЕЛЯ на обзавеждане, предназначени за НЧ „Нов живот-1941“ в село Черна ( обект № 1), НЧ „Светлина – 1940“ с.Ловчанци( обект № 2) и за офиса на проект ROBG-456 „Хършова-Добричка, заедно по красивия път на устойчивото развитие, чрез трансгранична култура“ ( оект № 3), предмет на настоящия договор, отговарящо на техническите параметри, разписани в Техническата спецификация на ВЪЗЛОЖИТЕЛЯ (Приложение № 1) и Предложението за изпълнение на поръчката на ИЗПЪЛНИТЕЛЯ (Приложение № 2), окомплектовани съгласно изискванията на настоящия договор и придружени със съответните документи;

(2) Да изпълни задълженията си по Договора и да упражнява всичките си права, с оглед защита интересите на ВЪЗЛОЖИТЕЛЯ.

(3) Да извършва гаранционно обслужване на обзавеждането в рамките на гаранционния срок, при условията и сроковете на този Договор, съответно при условията на гаранцията.

(4) Да отстранява за своя сметка и в договорените срокове всички несъответствия, повреди, дефекти и/или отклонения на доставеното обзавеждане, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

(5) Да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

(6) Изпълнителят се задължава да съхранява всички документи по изпълнението на настоящия Договор за период от 3 (три) години след датата на приключване и отчитане на програма Interreg V-А Румъния – България 2014-2020 г.

(7) Да поддържа точен и систематизиран архив, както и пълна и точна счетоводна и друга отчетна документация относно извършването на възложената работа, позволяваща да се установи дали разходите са действително направени във връзка с изпълнението на договора, като предостави възможност на Управляващия орган, на Националния орган и на Съвместния секретариат, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 години след приключването на Програма Interreg V-A Румъния-България 2014-2020 г.;

(8) Да сключи договор/договори за подизпълнение с посочените в офертата му подизпълнители в срок от 7(седем) дни от сключване на настоящия Договор. В срок до 7 (седем) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП (ако е приложимо).

(9) Да поеме всички разходи по транспортирането и организирането на доставката и монтажа до посочения от ВЪЗЛОЖИТЕЛЯобект/адрес, съгласно Техническата спецификация и Предложението за изпълнение на поръчката;

(10) Да осигури такава опаковка на обзавеждането, която да го предпази от повреждане и/или унищожаване по време на транспортирането до мястото на изпълнение. Изпълнителятноси отговорност за всички щети, произтичащи от некачествена опаковка или неправилно опаковане на обзавеждането, предмет на доставката. Стойността на опаковката, маркировката и документацията отвън и отвътре на опаковките е включена в договорената цена и стриктно съответства на всички международно приети стандарти и изисквания за такива продукти;

(10) Да предаде обзавеждането на ВЪЗЛОЖИТЕЛЯ в съответствие със следните изисквания:

- Да отговарят на нормативните изисквания по БДС и EN или еквиваленти.

- Да бъдат нови и неупотребявани;

- Да бъдат безопасни, лесни за обслужване, удобни за работа, функционални;

- Да не променят цвета си от пряка слънчева светлина, с възможност да бъдат обслужвани и почиствани лесно;

- Да имат дълъг срок на експлоатация;

(11) Да предаде обзавеждането, като го окомплектова с необходимите експлоатационни документи: гаранционни карти, ръководства за експлоатация, или други документи, издадени от производителя на съответното обзавеждане;

(12) Да съгласува с Възложителя цвета на дамаската на доставяното обзавеждане, където е приложимо

**(13)** Да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа на обзавеждането.

(14) Да уведомява писмено ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното решаване и/или за необходимостта от съответни разпореждания от страна на ВЪЗЛОЖИТЕЛЯ, в 3-дневен срок от настъпването им;

(15) Всички документи и информация, представени му във връзка с изпълнението на договора, да не бъдат разкривани без предварителното писмено съгласие на ВЪЗЛОЖИТЕЛЯ освен ако това е необходимо за целите на изпълнението на договора или е задължение на ИЗПЪЛНИТЕЛЯ по силата на нормативен акт или по искане на компетентен орган;

(16) Да не използва по никакъв начин, включително за свои нужди или като я разгласява пред трети лица, каквато и да било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на този договор, както и да не консултира трети лица извън ВЪЗЛОЖИТЕЛЯ по въпроси, свързани с изпълнението на дейностите по настоящия договор. ИЗПЪЛНИТЕЛЯТ поема задължение да осигури тези действия от всяко лице от екипа си

(17) Да спазва изискванията за изпълнение на мерките за информация и публичност по проекти, финансирани по Програма Interreg V-A Румъния-България 2014-2020 г.

(18) Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт;

(19) Да пази доброто име на ВЪЗЛОЖИТЕЛЯ и по никакъв начин – с действия, думи или бездействия, да не уронва неговия престиж;

(20) При реализиране на своите правомощия ИЗПЪЛНИТЕЛЯТ спазва изискванията за защита на личните данни, съобразно разпоредбите на приложимото европейско и национално законодателство.

**Чл. 18. ИЗПЪЛНИТЕЛЯТ** има право:

(1) Да получи възнаграждение в размера, сроковете и при условията по чл. 3-7 от настоящия договор;

(2) Да иска от **ВЪЗЛОЖИТЕЛЯ** необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп – до помещенията на ВЪЗЛОЖИТЕЛЯ, в които ще се достави и монтира обзавеждането.

**Чл.19. (1)** ИЗПЪЛНИТЕЛЯТ гарантира, че доставеното и монтирано съгласно техническите изисквания на ВЪЗЛОЖИТЕЛЯ обзавеждане, подробно описано в Предложението за изпълнение на поръчката, съответства точно по вид, стандарт и качество на изискванията, посочени в поканата за участие в обществената поръчка и на настоящите договорни условия.

(2) Обзавеждането трябва да бъде монтирано и предоставено в пълно работно състояние, като в случай че за нормалната му работа е необходима дейност или аксесоар, който не е посочен като задължително изискване в Техническата спецификация, той се счита за включен в техническото предложение и калкулиран в ценовото предложение. В посочения смисъл доставеното оборудване следва да е окомплектовано с всички необходими принадлежности и аксесоари.

**Чл. 20.** ИЗПЪЛНИТЕЛЯТ носи изцяло риска от погиването или влошаването състоянието на доставката до предаването й на ВЪЗЛОЖИТЕЛЯ.

**Чл. 21.** ИЗПЪЛНИТЕЛЯТ е отговорен за възможни недостатъци / дефекти / повреди на доставката, установени съобразно настоящия договор.

Чл. 22. ИЗПЪЛНИТЕЛЯТ гарантира, че трети лица нямат право на собственост или други права по отношение на оборудването, предмет на договора, които могат да противопоставят на ВЪЗЛОЖИТЕЛЯ.

**Права и задължения на ВЪЗЛОЖИТЕЛЯ**

**Чл. 23 (1) ВЪЗЛОЖИТЕЛЯТ** се задължава:

**1.**При добросъвестно и точно изпълнение на Договора да заплати общата цена по чл.3, ал.1 от този Договор, съгласно условията и по начина посочени в него;

**2.** да приеме обзавеждането, посредством подписване на приемо-предавателен протокол по чл.13, ал.2 от настоящия договор;

**3.** да заплати на **ИЗПЪЛНИТЕЛЯ** цената на обзавеждането, предмет на възлагане, при спазване на условията, сроковете и по начина, уговорени с настоящия договор;

**4.** да осигури свой представител за съдействие в датите за доставка/монтаж;

**5.** да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**(2)** **ВЪЗЛОЖИТЕЛЯТ** има право:

1. да иска от ИЗПЪЛНИТЕЛЯ да изпълни доставката и монтажа на обзавеждането на посочените в чл.11 от Договора адреси, в срок и без отклонения от договорените изисквания;

**2.** да получава информация по всяко време относно подготовката, хода и организацията по изпълнението на доставката и дейностите, предмет на договора;

3. на рекламация по отношение на доставеното обзавеждане по Договора, както и по отношение на монтажа, съгласно гаранционните условия;

4. да изиска от ИЗПЪЛНИТЕЛЯ замяната на несъответстващите с Техническата спецификация и/или дефектно обзавеждане, и/или негови компоненти, както и отстраняване на недостатъците, по реда и в сроковете, определени в настоящия договор;

5. да откаже приемането на доставката, както и да заплати изцяло или частично цената по Договора, когато ИЗПЪЛНИТЕЛЯТ не спазва изискванията на Договора и Техническата спецификация, докато ИЗПЪЛНИТЕЛЯТ не изпълни изцяло своите задължения съгласно условията на Договора

6. да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители.

**7.** да проверява изпълнението по отношение качеството на дейностите, без да се намесва в оперативната самостоятелност на ИЗПЪЛНИТЕЛЯ;

**8.** да прави възражения по отношение изпълнението на дейностите от предмета на договора, в случай на неточно изпълнение;

**VI.ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**ЧЛ.24.** (1) Гаранционният срок на обзавеждането е …………… (словом) години, съгласно Техническото предложение за изпълнение на поръчката на ИЗПЪЛНИТЕЛЯ, който срок започва да тече от датата на подписване на окончателния приемо-предавателен протокол по чл.13, ал. 2 за извършените и приети без забележка дейности по монтаж и въвеждане в експлоатация на обзавеждането.

(2) ИЗПЪЛНИТЕЛЯТ гарантира пълната функционална годност на обзавеждането, предмет на договора, съгласно договореното предназначение и съответните стандарти за качество, както и съгласно Предложение за изпълнение на поръчката на ИЗПЪЛНИТЕЛЯ, Техническата спецификация и техническите стандарти за качество и безопасност.

(3) В рамките на гаранционния срок ИЗПЪЛНИТЕЛЯТ отстранява със свои сили и средства всички Несъответствия на обзавеждането, съответно подменя дефектирали части и/или компоненти с нови, съгласно гаранционните условия и Предложение за изпълнение на поръчката на ИЗПЪЛНИТЕЛЯ.

(4) За проявилите се в гаранционния срок недостатък/ дефект/ повреда ВЪЗЛОЖИТЕЛЯТ уведомява писмено ИЗПЪЛНИТЕЛЯ в срок от 5 (пет) работни дни от установяването им. Рекламационното съобщение на ВЪЗЛОЖИТЕЛЯ може да бъде изпратено по факс, електронна поща или обикновена поща, като изцяло са приложими правилата съгласно чл. 42, регламентиращи уведомленията между Страните. ИЗПЪЛНИТЕЛЯТ е длъжен в срок до 5 (пет) работни дни да изпрати свои квалифицирани представители на място за констатиране и идентифициране на недостатъците/ дефектите/ повредите. При посещението на сервизния екип на ИЗПЪЛНИТЕЛЯ се съставя констативен протокол, в два еднообразни екземпляра, с който се удостоверява: извършеното гаранционно посещение, вида на недостатъка/ дефекта/ повредата и работите, необходими за отстраняването им.

(5) ИЗПЪЛНИТЕЛЯТ се задължава да извърши отстраняване на дефекти/недостатъци, несъответствия и повреди на място при ВЪЗЛОЖИТЕЛЯ, със свои средства, в срок от максимум …… (……………) работни дни, съгласно направеното от него предложение за изпълнение на поръчката, след получаването на уведомление от ВЪЗЛОЖИТЕЛЯ или упълномощен от него представител за възникналия дефект в доставеното оборудване.

(6) Изпълнителят се задължава да осигури на Възложителя гаранционно обслужване на обзавеждането в гаранционния срок. Изпълнителят се задължава да извършва с предимство гаранционното обслужване на обзавеждането на ВЪЗЛОЖИТЕЛЯ по време на целия гаранционен период, в срок не по-късно от[[…] (*словом*)] дни от постъпване на заявка за обслужване от страна на ВЪЗЛОЖИТЕЛЯ. Гаранционното обслужване се осъществява на място, в помещенията на Възложителя, от оторизирани представители на Изпълнителя.

(7) В случай, че отстраняването на дефекта/повредата е невъзможно на място при ВЪЗЛОЖИТЕЛЯ, същото се извършва в срока по ал.5 в специализирана база на ИЗПЪЛНИТЕЛЯ.

(8) В случай, че дефектът не може да бъде отстранен, се заменя с ново от същия вид, количество и с необходимото качество. Всички разходи са за сметка на ИЗПЪЛНИТЕЛЯ.

(9) Всички констатирани недостатъци/дефекти/ повреди се вписват в дневник, воден от ВЪЗЛОЖИТЕЛЯ, в който се записва датата и часа на уведомлението, вида на недостатъка/ дефекта/ повредата, времето на отстраняването им и подписите на двете страни.

**VІІ. НЕУСТОЙКИ**

**Чл. 25. При забавено изпълнение на задължения по договора** от страна на ИЗПЪЛНИТЕЛЯ в нарушение на предвидените в този договор срокове, същият заплаща на ВЪЗЛОЖИТЕЛЯ неустойка в размер на0,5% (нула, пет на сто) от сумата по чл.3, ал.1 за всеки просрочен ден, но не повече от 5% (пет на сто) от цената по чл.3, ал.1.

**Чл. 26.** При забава на ВЪЗЛОЖИТЕЛЯ за изпълнение на задълженията му за плащане по договора, същият заплаща на ИЗПЪЛНИТЕЛЯ неустойка в размер на 0,5% (нула, пет на сто) от дължимата сума за всеки просрочен ден, но не повече от 5% (пет на сто) от размера на забавеното плащане.

**Чл. 27. (1)** При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, ИЗПЪЛНИТЕЛЯТ дължи на ВЪЗЛОЖИТЕЛЯ неустойка, в размер на 5 % от цената по по чл.3, ал.1.

(2) **При** пълно неизпълнение на задълженията за гаранционно обслужване и/или гаранционни ремонти в срока по гаранцията, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойност на договора.

**Чл. 28. (1) ВЪЗЛОЖИТЕЛЯТ** може да претендира **обезщетение за нанесени вреди и пропуснати ползи по общия ред, независимо от начислените неустойки.**

(2) Неустойките се заплащат незабавно при поискване от ВЪЗЛОЖИТЕЛЯ по следната банкова сметка:

Банка: “Общинска банка” АД, клон Добрич

BIC: SOMBBGSF

IBAN: BG 87 SOMB 913033100200 01.

**VIII. ПОДИЗПЪЛНИТЕЛИ** *(ако е приложимо)*

**Чл. 29. (1)** За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор е на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя.

**Чл. 30.** (1)При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1.приложимите клаузи на Договора са задължителни за изпълнение от подизпълнителите;

2.действията на Подизпълнителите няма да доведат пряко или косвено до неизпълнение на Договора;

3.при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 31.** (1)Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2)Разплащанията по ал. (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. (2) Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал.(2), когато искането за плащане е оспорено, до момента на отстраняване на причината за отказа.

**VІІI. ПРЕКРАТЯВАНЕ НА ДОГОВОРА**

**Чл. 32.** **(1)** Настоящият договор се прекратява в следните случаи:

1. по взаимно съгласие на страните, изразено в писмена форма;

**2.** с изтичане на уговорения срок, включващ срока на изпълнение и гаранционния срок по чл.9, ал. и ал. 2;

3. когато са настъпили съществени промени във финансирането на обществената поръчка – предмет на договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелството;

4. при настъпване на невиновна невъзможност за изпълнение на непредвидено или непредотвратимо събитие от извънреден характер, възникнала след сключването на договора („непреодолима сила“) за срок по – дълъг от 5 (пет) дни;

**5.** при условията по чл. 5, ал. 1, т. 3 от ЗИФОДРЮПДРС.

**6.** при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

7. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от страните.

**(2)** ВЪЗЛОЖИТЕЛЯТ може да прекрати договора без предизвестие, с уведомление, изпратено до ИЗПЪЛНИТЕЛЯ:

1.При системно (три и повече пъти) неизпълнение на задълженията за гаранционно обслужване и/или гаранционни ремонти в срока на гаранцията, или

2. При пълно неизпълнение на задълженията за гаранционно обслужване и/или гаранционни ремонти в срока по гаранцията, или

3. Използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

Чл. 33. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

Чл. 34. Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

Чл. 35. Възложителят може да развали Договора по реда и при условията предвидени в него или в приложимото законодателство.

**Чл. 36.** **(1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

**1.** когато **ИЗПЪЛНИТЕЛЯТ** не изпълни възложеното в 15 (петнадесет) дневен срок от изтичане на срока, посочен в съответното възлагателно писмо

**2.** **ИЗПЪЛНИТЕЛЯТ** е прекратил изпълнението на възложената от **ВЪЗЛОЖИТЕЛЯ** доставка на оборудването без изричното съгласие на **ВЪЗЛОЖИТЕЛЯ;**

**3.** **ИЗПЪЛНИТЕЛЯТ** е допуснал съществено отклонение от техническата спецификация

**(3) ВЪЗЛОЖИТЕЛЯТ** може да развали договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 37. ВЪЗЛОЖИТЕЛЯТ** прекратява договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на клаузата за разрешаване на спорове по този договор.

**Чл. 38.** Настоящият Договор може да бъде изменян или допълван от Страните при условията на чл. 116 от ЗОП

**ІХ. НЕПРЕОДОЛИМА СИЛА**

**Чл. 39. (1)**Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**Конфиденциалност**

**Чл. 40. (1)** Страните се съгласяват да третират като конфиденциална следната информация, получена при и по повод изпълнението на Договора: ............................................................

(2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

**ДОПЪЛНИТЕЛНИ РАЗПОРЕДБИ**

**Чл. 41.** За всички неуредени в настоящия Договор въпроси се прилага действащото българско законодателство.

**Чл. 42.** **(1)** Упълномощени представители на Страните, които могат да приемат и правят изявления по изпълнението на настоящия Договор са:

**1. За ВЪЗЛОЖИТЕЛЯ:**

Адрес за кореспонденция: град Добрич, ул. „Независимост“ №20

Тел.: 058 600889;

Факс: 058 600806

e-mail: [obshtina@dobrichka.bg](mailto:obshtina@dobrichka.bg)

Лице за контакт: Румяна Иванова

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(2)** Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

**(3)**Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

**(4)**Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия чл. 42, ал.1 се считат за валидно изпратени и получени от другата Страна.

**(5)**Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**(6)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ,** същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**Чл. 43.** Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Чл. 44. (1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

Чл. 45. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Чл. 46. При подписването на настоящия Договор се представиха следните документи:…………………………………………………………………………………………

**Приложения:**

Към този договор се прилагат и са неразделна част от него следните приложения:

Приложение № 1– Техническа спецификация на **ВЪЗЛОЖИТЕЛЯ**;

Приложение № 2 – Предложение за изпълнение на поръчката**.**

Приложение № 3 – Ценово предложение и количествено – стойностни сметки

Настоящият договор се състои от …….. (………….) страници и е изготвен и подписан в 4 (четири) еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**Румяна Иванова**

**ГЛАВЕН СЧЕТОВОДИТЕЛ:**

**Йоанна Пенева**

Съгласували:

Ели Петрова

директор ХДЕППИП

Веселка Петрова

Директор дирекция ФСД

Кристина Костова-Хюсеин

Юрисконсулт при община Добричка

Галина Митева

Координатор по проект ROBG 456

Даниела Тодорова

Началник отдел ЕППИП

И отговорник технически дейности по проект ROBG 456

Изготвил:

Експерт при

„ДИДЖИБИ ИНТЕРНЕЙШЪНЪЛ“ ЕООД